##

## ŠIAULIŲ MIESTO SAVIVALDYBĖS ADMINISTRACIJOS

## DIREKTORIUS

**ĮSAKYMAS**

**DĖL DETALIOJO PLANO KOREGAVIMO**

2023 m. .................. d. Nr. .......

Šiauliai

Vadovaudamasis Lietuvos Respublikos teritorijų planavimo įstatymo 28 straipsnio 2 dalimi, Pasiūlymų teikimo dėl teritorijų planavimo proceso inicijavimo tvarkos aprašu, patvirtintu Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 312, 316 ir 319 punktais bei atsižvelgdamas į prašymą, registruotą Šiaulių miesto savivaldybės administracijoje 2023-03-23 (registracijos Nr. G-2169):

 1. N u s p r e n d ž i u pradėti Supaprastinta tvarka parengto teritorijos Sodo g. 20 (suteikti adresai Sodo g. 20, 20B, 20C, 20D ir J. Basanavičiaus g. 61), detaliojo plano, patvirtinto Šiaulių miesto valdybos 2000 m. balandžio 25 d. sprendimu Nr. 221 (toliau – Detalusis planas), koregavimo procedūrą, koreguoto Detaliojo plano, patvirtinto Šiaulių miesto savivaldybės administracijos direktoriaus 2022 m. lapkričio 8 d. įsakymu Nr. A-1913, dalyje (sklype Sodo g. 20F) teritorijų planavimo proceso inicijavimo pagrindu.

 2. N u s t a t a u teritorijų planavimo dokumentui šiuos planavimo tikslus:

 2.1. žemės sklypo suformavimas įsiterpusiam valstybinės žemės plotui;

 2.2. naujai suformuoto žemės sklypo prijungimas prie esamo Sodo g. 20F sklypo, kurio kadastro Nr. 2901/0006:783;

 2.3. žemės sklypų tvarkymo ir naudojimo reglamentų nustatymas vadovaujantis galiojančių teisės aktų reikalavimais ir Šiaulių miesto bendrojo plano sprendiniais.

 3. Į p a r e i g o j u Šiaulių miesto savivaldybės administracijos Architektūros, urbanistikos ir paveldosaugos skyrių parengti Teritorijų planavimo proceso inicijavimo sutarties projektą.

 Šis įsakymas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.

Administracijos direktorius Antanas Bartulis